
הכנסת העשרים
מושב שני
<פרוטוקול מס'  140>
מישיבת הוועדה לענייני ביקורת המדינה
יום רביעי, ז' בתמוז התשע"ו (13 ביולי 2016), שעה 9:10
<סדר היום:>
<בקשה לחוות דעת מבקר המדינה בנושא: טיפול רשויות המדינה בשוהים הבלתי חוקיים>
נכחו:

<חברי הוועדה:> 
קארין אלהרר – היו"ר

<מוזמנים:> 
	תא"ל במיל יוסף ביינהורן
	–
	מנהל חטיבת מערכת הביטחון, משרד מבקר המדינה

	יובל חיו
	–
	מנהל חטיבה, משרד מבקר המדינה

	ניצב זהר דביר
	–
	סמפכ"ל משטרת ישראל, המשרד לביטחון פנים

	תג"ד שמעון בר גור
	–
	רח"ט כליאה , שירות בתי הסוהר, המשרד לביטחון פנים

	סנ"צ ערן קמין
	–
	קצין אח"מ מרכז אילון, המשרד לביטחון פנים

	סנ"צ דורון מלכה
	–
	עוזר סמפכ"ל, המשרד לביטחון פנים

	סנ"צ איה גורצקי
	–
	ע' יועץ משפטי, משטרת ישראל, המשרד לביטחון פנים

	לילי באומהקר
	–
	רח"ט תביעות במשטרה, המשרד לביטחון פנים

	בוסנה מהרט דסה
	–
	ע' יועץ משפטי, המשרד לביטחון פנים

	רפ"ק דורית צבן-נוי
	–
	מ"מ רח"ט תביעות, המשרד לביטחון פנים

	סא"ל שלומי בן לולו
	–
	אמ"ץ - רז"ר מרכז, משרד הביטחון וצה"ל

	חגית אורן-מוסט
	–
	יחידת המענה לענייני ביקורת המדינה במשרד הביטחון

	יאיר לנג
	–
	מנהל מחלקה בלשכה המשפטית, משרד הבינוי והשיכון

	אנה בריל
	–
	עורכת דין, הסנגוריה הציבורית

	קרן מטלוב
	–
	מתמחה, הסנגוריה הציבורית

	יוסף אדלשטיין
	–
	מנהל מינהל אכיפה לזרים, רשות האוכלוסין וההגירה

	אפרת לב ארי
	–
	עורכת דין, רשות האוכלוסין וההגירה

	חנה זוהר
	–
	מנהלת עמותת "קו לעובד"


לרשימת השדלנים שנכחו בדיון – ראו בקישור זה.

<ייעוץ משפטי: >
גלעד קרן
<מנהלת הוועדה:>
חנה פריידין
<רישום פרלמנטרי:>
ר.כ., חבר המתרגמים
<בקשה לחוות דעת מבקר המדינה בנושא: טיפול רשויות המדינה בשוהים הבלתי חוקיים>
<היו"ר קארין אלהרר:>
בוקר טוב. אני פותחת את ישיבת הוועדה. היום ה-13 ביולי 2016, ז' בתמוז התשע"ו.
נושא הדיון: בקשה לחוות דעת מבקר המדינה בנושא: טיפול רשויות המדינה בשוהים הבלתי חוקיים.

תראו, התכוונו לקיים את הדיון הזה מיד אחרי הפיגוע שהיה בשרונה. ומשרצינו באמת לקבל תשובות מהגורמים הבכירים ביותר – הוועדה ניסתה לתאם את הדיון עם הרמטכ"ל ועם המפכ"ל. 

מסתבר שבמדינת ישראל יש איזו מלחמת אגו בין כוחות הביטחון. אם הרמטכ"ל לא מגיע, אז גם המפכ"ל לא מגיע. אם המפכ"ל לא מגיע, אז גם סגן הרמטכ"ל לא מגיע. זה לא מקובל. זה ביזיון. זה זלזול בוטה בוועדה לביקורת המדינה, בכלל בוועדות הכנסת.

אני לא מתכוונת לקיים דיון בצורה כזאת. אני סבורה שהנושא של השב"חים הוא נושא חשוב מדי, מבלי לזלזל בכבוד של הסמפכ"ל, אבל אי אפשר להגיד לי שהדיון מתואם על פי יומנם של הבכירים במערכת הביטחון ואז לבוא בכל מיני אמתלות שיש מבצעים ויש פעילויות שטח. פעילויות שטח מתואמות - בטח עם כל גורמי הביטחון - הרבה מאד זמן מראש. זה לא קרה היום בבוקר.

ולכן אני סוגרת את הדיון ובפעם הבאה יגיעו הגורמים הבכירים. אתם תפסיקו לזלזל בכנסת. 

תודה רבה לכולם. הישיבה נעולה. 

<הישיבה ננעלה בשעה 09:13.>

